תהילים ל"ג

תהילים ל"ג הוא המזמור ה-33 בספר תהילים ולא ידוע מי חיברו<ref></ref>. קריאת הפרק הומלצה בספרי הסגולות כמועילה למי שמתו ילדיה<ref></ref>.

==תוכן המזמור==

מזמור ל"ג מורכב מעשרים ושניים פסוקים ומחולק לארבעה חלקים:

===א'-ג'===

המשורר פותח את המזמור באמירה לחסידי אלוהים להודות לו ולרנן בו: "רַנְּנוּ צַדִּיקִים בַּה' לַיְשָׁרִים נָאוָה תְהִלָּה" (א'), "הוֹדוּ לַה' בְּכִנּוֹר בְּנֵבֶל עָשׂוֹר זַמְּרוּ לוֹ" (ב').

===ד'-י"א===

בחלקו השני של המזמור מתאר המשורר בהרחבה את מידותיו של אלוהים. בפתיחה מעיד המשורר כי דברי אלוהים ישרים ומעשיו נאמנים: "כִּי יָשָׁר דְּבַר ה' וְכָל מַעֲשֵׂהוּ בֶּאֱמוּנָה" (ד').

אחרי כן המשורר מתאר את האלוהים כבורא העולם: "בִּדְבַר ה' שָׁמַיִם נַעֲשׂוּ וּבְרוּחַ פִּיו כָּל צְבָאָם" (ו'), ומשום כך האנשים שבעולם יראים מפניו: "יִירְאוּ מֵה' כָּל הָאָרֶץ מִמֶּנּוּ יָגוּרוּ כָּל יֹשְׁבֵי תֵבֵל" (ח'), כי כאמור העולם מתנהל לפי רצונותיו של אלוהים: "עֲצַת ה' לְעוֹלָם תַּעֲמֹד מַחְשְׁבוֹת לִבּוֹ לְדֹר וָדֹר" (י"א).

===י"ב-י"ט===

בחלק זה מתאר המשורר את היחסים בין אלוהים ובני האדם. בפתיחה מחזק המשורר את עם ישראל על כך שאלוהים בחר בישראל כעמו: "אַשְׁרֵי הַגּוֹי אֲשֶׁר ה' אֱלֹהָיו הָעָם בָּחַר לְנַחֲלָה לוֹ" (י"ב), ואחרי כן תיאור השגחת אלוהים על כל בני האדם: "מִשָּׁמַיִם הִבִּיט ה' רָאָה אֶת כָּל בְּנֵי הָאָדָם" (י"ג). המשורר מוסיף כי גם מלך עם חיילים רבים לא יצליח לנצח במלחמה- "אֵין הַמֶּלֶךְ נוֹשָׁע בְּרָב חָיִל גִּבּוֹר לֹא יִנָּצֵל בְּרָב כֹּחַ" (ט"ז) אלא אם כך יחליט האלוהים: "הִנֵּה עֵין ה' אֶל יְרֵאָיו לַמְיַחֲלִים לְחַסְדּוֹ" (י"ח).

===כ'-כ"ב===

חלקו החותם של המזמור פותח בבקשתו של המשורר להתקרב עוד לאלוהים: "נַפְשֵׁנוּ חִכְּתָה לַה' עֶזְרֵנוּ וּמָגִנֵּנוּ הוּא" (כ'), ולאחריה הצהרת ביטחון של המשורר ושל חסידי אלוהים: "כִּי בוֹ יִשְׂמַח לִבֵּנוּ כִּי בְשֵׁם קׇדְשׁוֹ בָטָחְנוּ" (כ"א). המשורר חותם את המזמור בבקשה וייחול לחסד מהאלוהים: "יְהִי חַסְדְּךָ ה' עָלֵינוּ כַּאֲשֶׁר יִחַלְנוּ לָךְ" (כ"ב).

==בתפילה היהודית==

בלקט הפסוקים "יהי כבוד" קובצו בין השאר פסוקים ט', י' וי"א מתהילים פרק ל"ג.

"יהי כבוד" הוא הלקט השישי ב"פסוקי דזמרא", שנאמרים בכל בוקר בתפילת שחרית.

כמו כן המזמור מופיע בשלמותו ב"פסוקי דזמרא" של שבת וימים טובים.

==בתרבות==
* [https://web.nli.org.il/sites/nlis/he/Song/Pages/song.aspx?songid=6360#6,53,16445,123 המזמור כפיוט שהולחן על ידי יהדות תימן], בביצועו של אהרן עמרם
* [https://web.nli.org.il/sites/nlis/he/Song/Pages/song.aspx?songid=6360#133,60,16447,444 המזמור כפיוט עממי ארצישראלי], בביצועו של פרץ אליהו
* [https://web.nli.org.il/sites/nlis/he/Song/Pages/song.aspx?songid=6360#3,138,16444,74 המזמור כניגון שהולחן על ידי יהדות אשכנז], בביצועו של אורי קרויזר
* [https://web.nli.org.il/sites/nlis/he/Song/Pages/song.aspx?songid=6360#1,13,16446,47 המזמור כפיוט שהולחן על ידי יהדות עדות המזרח, ירושלמי], בביצועו של עזרא ברנע
* [https://www.zemereshet.co.il/m/song.asp?id=15892 על פי פסוק ג'- היטיבו נגן בתרועה,] בביצוע של מקהלת קול ציון לגולה

===במוזיקה החסידית===
* נפשנו חכתה - לחן של שמשי ניימן באלבום נחמה.
* נפשנו חכתה - יונתן רזאל באלבום פותח לב.
* רננו צדיקים - יוסף קרדונר באלבום מנורת הזהב.
* פסוקים כ' וכ"א משולבים בשיר הושיעה של זאנוויל ויינברגר ומקהלת מלכות בלחן יעקב לייבוביץ' מחסידות סערט ויז'ניץ.

==קישורים חיצוניים==

* [https://www.youtube.com/watch?v=PKLFSwkYcAg שיעור מפי חגי בן ארצי] באתר יוטיוב

==הערות שוליים==

ל"ג
קטגוריה:פסוקי דזמרא של שבת